**Szakmai programterv 2015**

**Szombathelyi Egyházmegyei Karitász Hársfa –ház Pszichiátriai-és Szenvedélybetegek Nappali Ellátója és Szociális foglalkoztatója**

*„Kétféleképpen terjesztheted a fényt: vagy gyertya leszel, vagy tükör, amely visszaveri.”*

*Edith Wharton*

**A pszichiátriai és szenvedélybetegek nappali intézménye** az önkéntességre és a speciális segítő programokra épülve biztosítja az ellátást igénybe vevők igényei alapján a felvilágosító, tanácsadó, tájékoztató, kulturális, szabadidős, képzési, lakossági és családi programok szervezését és lebonyolítását.

Az intézményben a nappali ellátás keretén belül lehetőség van: **alapvető szükségletek kielégítésére:** személyi tisztálkodásra, személyes ruházat tisztítására, naponta egyszeri meleg étkezés biztosítására.

**Közösségi programok:**

Továbbá foglalkozásterápiát (kreatív-, textil) csoportfoglalkozásokat, szabadidős programokat, csoportokat biztosítunk.

Szükség szerint az egészségügyi alapellátás megszervezése, a szakellátásokhoz való hozzájutás segítése, hivatalos ügyek intézésének segítése, **munkához segítés**, életvitelre vonatkozó **tanácsadás**, életvezetés segítése.

Heti rendszerességgel szakemberek által vezetett programokat ajánljuk a nappali ellátásba felvetteknek:

*Egyéni foglalkozások célja:*

A segítő beszélgetések kapcsán- egyéni képességfejlesztés, különös tekintettel a problémamegoldásra.

Továbbá életvezetési tanácsadás nyújtása, természetes támogatórendszer megismerése, bővítése.

*Csoportos foglalkozások:*

* Dalárda
* Kreatív kézműves foglalkozás
* Művészeti csoport
* Beszélgetések az életről (Biblia foglalkozás)
* Női Klub
* Film Klub
* Mozgásos programok ( torna, meridián torna, nyak-váll torna)

*Közösségi programok.*

*Célja:* a közösségépítés

* Párbeszéd Fórum ( havi rendszerességgel)
* kulturális programok
* bálok
* közös kirándulások
* kézügyesség fejlesztő foglalkozások kapcsán.
* Előadások

A közösség kérésére az alábbi témákban kerülnek előadók felkérésre: Áldozat segítés, Egészségesen táplálkozzunk! Hogyan szokjunk le egyszerűen a dohányzásról. Újraélesztés fortélyai, Négylábú segítőink-állatok jótékony hatása az életünkben, Meridián torna egészségmegőrző szerepe…

**Célunk:**

Hasznos elfoglaltság biztosítása, amely magában hordozza a fejlődést és a sikerélményt is, ebben kíván segíteni a nyugodt, kiegyensúlyozott, harmonikus környezet és a közösség által generált és elfogadott programok. Fontos számunkra, hogy aktív részeseivé tesszük a nappali ellátásban felvetteket a programok megtervezésében és kivitelezésében.

A nappali intézményekben olyan programokat szervezünk, melyek elősegítik az ellátást igénybevevő részleges v. teljes rehabilitációját, a társadalomba, korábbi közösségbe való visszailleszkedését.

Feladataink ellátását **szakképzett szakemberek** segítik: szociálpedagógus, szociális munkás, mediátor, szociálterapeuta, mentálhigiénés asszisztens, terápiás segítő, lelkész, pszichiáter szakorvos, szükség esetén más szociális v. egészségügyi szakember (művészetterapeuta, életmód tanácsadó, egyéb)

A szolgáltatások igénybevételére hétfőtől- péntekig, 8-16 óráig van lehetőség.

**Munkalehetőség a Hársfa házban:**

A betanított könnyű fizikai munka a MOVE - Zrt által van biztosítva 4 órában.

Törekszünk arra, hogy klienseink biztos jövedelemmel, stabil anyagi háttérrel rendelkezzenek. Képességeiknek, készségeiknek megfelelően ezért a későbbiekben a nyílt munkaerőpiacon való munkavállalást ösztönözzük.

Amennyiben ez nem lehetséges a **szociális foglalkoztatást** tudjuk felajánlani számukra, amely a szenvedélybeteg kliensek 75%-át érinti.

A **fejlesztő-felkészítő foglalkoztatás** keretében az intézmény műhelyeiben (textil, kreatív, ill. más kézügyességet igénylő foglalkozás) napi 4-5 órában zajlik, **munka-rehabilitációs foglalkoztatás** keretében konyhai kisegítő feladatokat, udvari teendőket, portaszolgálatot, takarítási feladatokat látnak el napi 4 órában a foglalkoztatottak.

A nappali ellátás és szociális foglalkoztatatás keretében elkészült ajándéktárgyakat elsősorban vásári alkalmakon (húsvéti ill. karácsonyi vásár, Savaria Történelmi Karnevál, Szent György napi vásár, Szent Márton napi vásár), falunapokon, szüreti felvonulásokon árusítjuk, illetve 2010. júniusától saját pavilonunk van a Vásárcsarnokban, ahol szintén értékesíteni tudjuk termékeinket.

2015. évi munkaterv

***Az év folyamán folyamatosan teljesítendő feladataink***

Napi jelentési kötelezettség teljesítése KENYSZI rendszerben.

A Nemzeti Rehabilitációs és Szociális Hivatal által előírt negyedéves ill. féléves jelentési kötelezettség teljesítése

Heti rendszerességgel munkaértekezlet tartása

Havi rendszerességgel szupervízió, esetmegbeszélés tartása

Szakmai terepgyakorlat biztosítása szociális munkás, szociálpedagógus hallgatók, karitász önkéntesek számára

Szabadságok kiadásának megtervezése

Dolgozói és ellátotti bibliaórák megszervezése

Az igények felmérése –kérdőív készítése, kiértékelése-ennek alapján programok szervezése

Az intézményben előállított termékeink értékesítésének megszervezése

Esetkonferenciákon, továbbképzéseken való részvétel.

Társintézmények rendezvényein való részvétel

Életvezetési és egészség-megőrzési programok

**január-március**

Jelentés készítése a Magyar Államkincstár és a Központi Statisztikai Hivatal közigazgatásilag illetékes szervei felé az előző év teljesített mutatóiról.

Heti rendszerességgel ismétlődő programok biztosítás: (Dalárda, kreatív kézműves foglalkozás, művészeti csoport, beszélgetések az életről (Biblia foglalkozás), Női Klub, Film Klub, mozgásos programok -torna, meridián torna, nyak-váll torna-

Havonta a Párbeszéd Fórum megtartása.

Szabadidős programok megszervezése: farsang ( közös fánksütés) nagyböjti lelkigyakorlat, Szentgyónásra való felkészülés, húsvéti előkészületek (tojásfestés, kalácssütés)

Stációs szentmiséken, a Nagycsütörtöki, Nagypénteki szertartásokon, Feltámadási körmeneten való részvétel .Kliensi igény alapján, más felekezet vallási rendezvényein való részvéte

**április-június**

Egyházmegyei Zarándoklaton való részvétel, Karitász lelki napon való részvétel

„Szociális hét”, „Egészséghét” rendezvényein való aktív részvétel

Heti rendszerességgel ismétlődő programok biztosítás: (Dalárda, kreatív kézműves foglalkozás, művészeti csoport, beszélgetések az életről (Biblia foglalkozás), Női Klub, Film Klub, mozgásos programok -torna, meridián torna, nyak-váll torna-

Havonta a Párbeszéd Fórum megtartása.

Szabadidős programok megszervezése: kerti parti, teke, asztalitenisz, kerékpártúra, kirándulás

**július-szeptember**

Heti rendszerességgel ismétlődő programok biztosítás: (Dalárda, kreatív kézműves foglalkozás, művészeti csoport, beszélgetések az életről (Biblia foglalkozás), Női Klub, Film Klub, mozgásos programok - torna, meridián torna, nyak-váll torna

Havonta a Párbeszéd Fórum megtartása.

Szabadidős programok:

Savaria Történelmi Karneválon való részvétel, nyár búcsúztató kerti parti szervezése,

Mária-napi zarándoklat

**október-december**

Egyházi ünnepekre való készülődés: Mindenszentek, Szent Márton, Szent Erzsébet ünnepe

Szent Márton napi vásáron való részvétel, Adventi koszorú készítése, karácsonyi rendezvényeken való részvétel.

Heti rendszerességgel ismétlődő programok biztosítás: (Dalárda, kreatív kézműves foglalkozás, művészeti csoport, beszélgetések az életről (Biblia foglalkozás), Női Klub, Film Klub, mozgásos programok - torna, meridián torna, nyak-váll torna

Havonta a Párbeszéd Fórum megtartása.

Szombathely, 2014. 10. 21

*Nagyné Farkas Rita*

szakmai vezető